Lioli e pukutla mekholo ka linoko tse 30 – Lesotho Sports Blizz
April 27, 2020 lesblizzLeave a Comment on Lioli e pukutla mekholo ka linoko tse 30
Lioli e pukutla mekholo ka linoko tse 30
Seoa sa kokoana-hloko ea COVID-19 se kentse letsoho letoma ho nyehlisa litšebeletso le ho emisa lipapali lefatše lohle, e sitana le ho thefula mekholo.
Monghali Motlatsi Mofokeng
Le ha lihlopha tse ling li na le likompone tsa batšehetsi ha ho ea lekana, ka hona lifumana chelete ha libapetse ka litefiso tse e bokelloang likhorong tsa mabala.
Ka hona libapali tsa bolo ea maoto tseo boholo ba tsona liphelang ka ho bapala ho hlaheletse li amehile haholo hoo le meputso ea tsona e lokelang ho kheketluoa.
Ha e le moputso oa libapali tsa sehlopha sa Lioli sa Berea, Ha ‘Mamathe meputso ea bona e fokolitsoe ka linoko tse 30 lekholong (30 percent).
Ho ea ka motlatsi oa raliphatlalatso oa sehlopha sa Lioli monghali Motlatsi Mofokeng o supile hore pejana komiti e tsamaisang sehlopha e ne e e ntse qeto ea ho khephola moputso oa libapali ka linoko tse 50 (50 percent) lekholong, empa ha morao ea lumelana ka linoko tse 30.
Ka hona le ha monghali Mofokeng a sitiloe ho bolela hore na libapali li ne lithabile kapa che hobane ha so ba batle maikutlo ka liphetoho tsena , empa u bone ho le betere haholo ho feta qeto ea pele ea karolo ea linoko tse 50.
A re qeto ena ea bobeli e ka nna ea tlisa posotselo ho bahlankana.
Ho sa le joalo ho na le litaba tse hlahang ho marangrang tsa hore mokhatlo o tsamaisang bolo ea maoto lefatšeng (FIFA) o ntse o lohotha ho etsa molao oa hore ho e be libapali tse hlano tse ka kenelang tse ling khahlanong le tse tharo tsa pele (Substitutes).
FIFA e tsoelapele ho bontša hore libapali tse peli tsona li fetolane ha papali e le khefutsong ka sepheo sa ho qoba ho senya nako.
Puisanong ea Lesotho Sports Blizz le monghali Mofokeng o hlalositse hore ena o thabetse phetoho eo ha e ka etsahala.
A toboketsa hore ho sa le boima haholo lihlopheng, empa ha ho ka etsahala joalo taba eo e tla ba pholosa ka ho matlafatsa sehlopha.
Previous LESOTHO FOOTBALL ASSOCIATION PRESS RELEASE
Next First confirmed COVID-19 case in Lesotho